Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
1 Pedro 3:1-22
3 Iti umasping a pamay-an,+ dakayo nga assawa a babbai, agpasakupkayo+ kadagiti bukodyo nga assawa, tapno iti kasta, no ti asinoman saan a natulnog+ iti sao, mabalin a magun-od+ ida nga awan ti sao babaen iti kababalin dagiti assawada a babbai,+2 agsipud ta nasaksianda ti nadalus a kababalinyo+ agraman ti nauneg a panagraem.3 Ket ti arkosyo saan koma a daydiay makinruar a panangsallapid iti buok+ ken ti panangikapet kadagiti balitok a pagarkos+ wenno ti panangikawes kadagiti makinruar a kawes,4 no di ket isu koma ti nalimed a kinatao+ ti puso iti di agrupsa a pagan-anay+ ti naulimek ken naalumamay nga espiritu,+ nga addaan dakkel a pateg iti imatang ti Dios.5 Ta idi unana, dagiti nasantuan a babbai a nangin-inanama iti Dios kasta met ti panangarkosda iti bagbagida, nga agpaspasakupda kadagiti bukodda nga assawa,6 kas iti panagtulnog idi ni Sara ken Abraham, nga inawaganna iti “apo.”+ Ket nagbalinkayo nga annakna, no agtultuloykayo nga agaramid iti naimbag ket saanyo a pagbutngan ti aniaman a pakaigapuan ti panagaligaget.+7 Dakayo nga assawa a lallaki, agtultuloykayo a makipagtaeng kadakuada iti umasping a pamay-an+ maitunos iti pannakaammo,+ nga itudinganyo ida iti dayaw+ a kas iti narasrasi a basehas, ti babai, yantangay makipagtawidkayo+ met kadakuada iti di kaikarian a parabur ti biag, tapno saan a malappedan dagiti kararagyo.+8 Kamaudiananna, agkakapanunotankay koma amin,+ a mangipakitakayo iti pannakipagmaymaysa ti rikna, addaan iti nainkabsatan a panagayat, nadungngo a mannakipagrikna,+ napakumbaba iti panagpampanunot,+9 a saan nga isupapak ti panangdangran iti panangdangran+ wenno panangrabngis iti panangrabngis,+ no di ket, iti kasupadina, mangipaay iti pamendision,+ agsipud ta naayabankayo itoy a dana, tapno makatawidkayo iti bendision.10 Ta, “ti agtarigagay nga agayat iti biag ken makakita iti naimbag nga al-aldaw,+ medmedanna koma ti dilana+ iti dakes ken ti bibigna iti panagsao iti allilaw,+11 ngem umadayo koma iti dakes+ ket aramidenna ti naimbag; sapulenna koma ti talna ket surotenna dayta.+12 Ta dagiti mata+ ni Jehova addada kadagidiay nalinteg, ket dagiti lapayagna situturong iti ararawda;+ ngem ti rupa ni Jehova bumusor kadagidiay agar-aramid iti dakes a bambanag.”+13 Pudno unay, siasino ti tao a mangdangranto kadakayo no agregtakayo iti naimbag?+14 Ngem uray no agsagabakayo maipagapu iti kinalinteg, naragsakkayo.+ Nupay kasta, ti pagbutbutnganda saanyo a pagbutngan,+ saankayo met nga aglagaw.+15 No di ket santipikarenyo ti Kristo kas Apo kadagiti pusoyo,+ a kankanayon a sisasagana nga agikalintegan+ iti sanguanan ti tunggal maysa nga agkalikagum kadakayo iti rason maipaay iti namnama nga adda kadakayo, ngem aramidenyo ti kasta buyogen ti naalumamay a kababalin+ ken nauneg a panagraem.16 Salimetmetanyo ti naimbag a konsiensia,+ tapno iti daydiay banag a pangsawanda iti maibusor kadakayo mabainan+ dagidiay agsasao buyogen ti panangtagibassit iti naimbag a kababalinyo mainaig ken Kristo.+17 Ta nasaysayaat ti agsagaba gapu ta agar-aramidkayo iti naimbag,+ no tarigagayan dayta ti pagayatan ti Dios, ngem no gapu ta agar-aramidkayo iti dakes.+18 Ay ket, uray ni Kristo natay a namimpinsanen maipapan iti basbasol,+ maysa a nalinteg a persona maipaay kadagiti nakillo,+ tapno maiturongnakayo iti Dios,+ daydiay napapatay iti lasag,+ ngem napagbiag iti espiritu.+19 Iti daytoy met a kasasaad napan ket nangasaba kadagiti espiritu a sibabalud,+20 nga adda tiempo a nagsukirda+ idi a ti kinaanus ti Dios+ nagur-uray idi kaaldawan ni Noe, bayat a maibangbangon daydi daong,+ nga iti dayta sumagmamano a tattao, kayatna a sawen, walo a kararua, ti sitatalged a nailasat iti danum.+21 Daydiay katupag daytoy ket isalsalakannakayo met ita,+ awan sabali, ti bautismo, (saan a ti panangiwaksi iti rugit ti lasag, no di ket ti panagkiddaw iti Dios iti naimbag a konsiensia,)+ babaen ti panagungar ni Jesu-Kristo.+22 Isu adda iti makannawan ti Dios,+ ta napan sadi langit; ket dagiti anghel+ ken dagiti autoridad ken dagiti pannakabalin naipasakupda kenkuana.+
ilo_Latn ilo_Latn grn_Latn ilo_Latn